Så er det nu, årets studenter fejres og fester igennem, og dermed er det også tid for studenterkørsel.

Traditionen tro kører tusindevis af nordjyske nyudklækkede studenter i dag og de kommende dage igennem bybilledet i markante transportmidler, alt fra hestevogne til veteranbiler af enhver slags. På billedet her er det 3.y fra Katedralskolen i Aalborg. De begyndte studenterturen torsdag morgen, og første stop deres dansklærer, der er på barsel. Og køretøjet, de 24 unge studenter kører i, er lidt ud over det sædvanlige. Det er nemlig en gammel lastbil, de har lejet, en bil, der har været med i Vietnamkrigen, og som nu bruges til festkørsler. Se mere i aften på TV2/Nord.